Ebanjelioa

Jesu Kristoren Ebanjelioa san Luken liburutik 12, 13-21.Jendearen arteko norbaitek erran zion Jesusi :“ Irakasle jauna, errozu nere anaiarietxe-ontasuna nerekin partekatzeko.”Jesusek ihardetsi zion :“ Gizona, nork ezarri nau ni zuen artean juje,edo zuen ontasunen partekatzaile?”Eta jendeari erran zion :“ Kasu ! Begira zaitezte dirugosetik,ontasunek ez baitiote nehori bizia segurtatzen, ainitz izanik ere.”Gero, parabola hau kondatu zioten:“ Gizon aberats bati lurrak uzta handia eman zion.Eta bere baitan ari zen :‘ Zer egin? Ez baitut uztaren sartzeko lekurik.’Eta erran zuen:‘ Huna zer eginen dutan :nere salauruak bota eta handiagoak eginen ditut,eta han sartuko nere uzta eta ontasunak.Gero, nere buruari erranen diot:Ea mutil ; baduk hor ontasun frango bildurik, ainitz urterentzat.Pausa hadi, jan, edan eta besta egizak ! ”Bainan Jainkoak erran zion :‘ Zentzugabea ! Gau huntan berean hil behar duk.Eta hik bilduak, norentzat izanen dituk ? ’Horra zer gertatzen zaion , Jainkoarentzat aberats izan beharrean,ontasunak beretzat biltzen dituenari.”

Jaunak errana.
         Eskerrak zuri Jauna.



